Diari Oficial de la Generalitat Valenciana


Sumari del DOGV 1732, del 26-02-1992 (1992/824076)

ORDRE de 14 de febrer de 1992, de la Conselleria de Cultura, Educació i Ciència, per la qual convoca ajudes econòmiques per als ajuntaments, mancomunitats de municipis, comerços, industries i associacions cíviques sense finalitat lucrativa per a la realització d'activitats de promoció de l'ús del Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/14/(2)/dof/vci/html**

### Dades del document

Número de DOGV
:   1732

Data del DOGV
:   26-02-1992

Secció del DOGV
:   DISPOSICIONS GENERALS

Número del document
:   1992/824076


Data del document
:   14-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de febrer de 1992, de la Conselleria de Cultura, Educació i Ciència, per la qual convoca ajudes econòmiques per als ajuntaments, mancomunitats de municipis, comerços, indústries i associacions cíviques sense finalitat lucrativa per a la realització d'activitats de promoció de l'ús del valencià.  
La Llei Orgànica 5/1982, d?1 de juliol, d'Estatut d'Autonomia de la Comunitat Valenciana, assenyala en l'article seté que el valencià es idioma oficial a la Comunitat Valenciana, alhora que determina que s'atorgarà protecció i respecte especials a la recuperació del valencià.  
La Llei 4/1983, de 23 de novembre, de la Generalitat Valenciana, d'ús i Ensenyament del Valencià, fixa com un dels objectius específics d'aquesta llei protegir la recuperació del valencià, llengua pròpia de la Comunitat Valenciana, i garantir-ne l?ús normal i oficial.  
Els articles 7, 27, 28 i 29 determinen que el valencià és llengua pròpia de la Generalitat Valenciana i de la seua administració pública, alhora que estableixen l?obligatorietat de fomentar l?ús del valencià i de propiciar-ne l?ensenyament als funcionaris i empleats públics.  
El Pla Triennal per a la Promoció de l?ús del Valencià a la Comunitat Valenciana, aprovat pel Govern Valencià, el 12 de març de 1990, assenyala: «El camp d'actuació en el procés de recuperació lingüística es complex i serà eficaç amb el concurs de totes les institucions si s'aconsegueix l'aplec de les voluntats de la majoria de ciutadans valencians». En aquest context el pla estableix la necessitat d'impulsar en les administracions públiques estructures de promoció de l?ús del valencià així com «promoure activitats dirigides al foment de l?ús del valencià en el món associatiu, realitzar campanyes per a la promoció del valencià dirigides al comerç i centrades en la retolació, megafonia, documentació interna i publicitat».  
Ateses aquestes consideracions i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
1 ORDENE:  
Primer  
Convocar ajudes econòmiques per als ajuntaments, mancomunitats de municipis, comerços, indústries i associacions cíviques sense finalitat lucrativa, destinades a la realització de programes i activitats de promoció de l?ús oficial i social del valencià dins dels àmbits respectius, i aprovar les bases que regiran la convocatòria i els models de sol·licitud, els quals s'inclouen com a annex en aquesta ordre.  
Segon  
Les esmentades ajudes, per un import global màxim de vuitanta-cinc milions (82.017.236) de pessetes, seran sufragades amb càrrec a la línia pressupostària 401/000/92 del programa 422.5 del pressupost per a 1992 de la Generalitat Valenciana.  
DISPOSICIONS FINALS  
Primera  
Autoritze la Direcció General de Política Lingüística d'aquesta conselleria perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà de ser publicada en el Diari Oficial de la Generalitat Valenciana.  
València, 14 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
1. Beneficiaris i objectius de les ajudes.  
Seran objecte de subvenció les activitats de promoció de l'ús del valencià realitzades durant l'any 1992 segons els criteris següents:  
1. Ajuntaments i mancomunitats de municipis  
1.1. Beneficiaris:  
Podran sol·licitar ajudes els ajuntaments i les mancomunitats de municipis de la Comunitat Valenciana.  
1.2. Objectius:  
1.2.1. Retolacions i senyalitzacions. Retolar en valencià els indicadors urbans, els indicadors de carrers, la senyalització interior i exterior dels edificis municipals, la senyalització de camins.  
1.2.2. Cursos d?ensenyament del valencià per a funcionaris, empleats públics i població adulta no escolaritzada. Han de tenir una durada de 70 hores lectives, iniciar-se en 1992, s'han d'ajustar als programes de la Junta Qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d?estar en possessió de la titulació adient: llicenciatura en filologia valenciana o diploma de mestre de valencià.  
1.2.3. Campanya municipal de sensibilització i promoció de l?ús del valencià. Posaran en marxa actuacions que en fomenten l'ús en àmbits específics: comerç, esports, joventut, etc.  
1.2.4. Creació i funcionament de l'oficina municipal de promoció de l'ús del valencià, dotada de personal especialitzat, la qual tindrà com a finalitats les següents:  
4.6.1.7. Promoure l'ús del valencià en els diferents àmbits i actuacions municipals, especialment en allò conduent a fer efectiu el compliment del Pla Triennal per a la Promoció de l?ús del Valencià aprovat pel Consell de la Generalitat.  
9.1.2.4. La programació i realització de campanyes municipals de sensibilització i promoció de l?ús del valencià i de normalització lingüística.  
0.7.4.3. La realització d'activitats que fomenten l?ús del valencià en àmbits específics com en els esports, en el comerç, en la joventut, en el temps lliure, en les associacions cíviques, etc.  
1.2.1.8. Promoure l?aprovació del reglament municipal de normalització lingüística i coordinar la seua aplicació.  
7.9.9.6. Dinamitzar i impulsar l?ús del valencià a l'interior de l'ajuntament i aportar assessorament en els aspectes lingüístics i de llenguatges específics.  
5.0.2.2. Donar suport a la traducció i correcció de textos de les publicacions i de tots aquells textos que hagen de tenir una àmplia difusió.  
1.3.9.6. Organitzar cursos d?ensenyament de valencià per a funcionaris, empleats públics i població adulta no escolaritzada.  
4.6.5.7. Donar un servei públic d?assessorament legal i administratiu en assumptes de drets lingüístics.  
2. Comerços i indústries  
2.1. Beneficiaris:  
Podran optar a aquestes ajudes els comerços i les indústries de la Comunitat Valenciana.  
2.2. Objectius:  
L?objectiu de les ajudes és la valencianització de: la retolació interior i exterior de les dependències i vehicles de l'empresa, la denominació dels productes i/o del seu etiquetatge, sempre que la valencianització supose un canvi substancial del text.  
3. Associacions sense finalitat lucrativa  
3.1. Beneficiaris:  
Podran optar a aquestes ajudes les associacions sense finalitat lucrativa radicades a la Comunitat Valenciana.  
3.2. Objectius:  
Subvencionar els programes referits a activitats de promoció de l?ús del valencià: retolació de les dependències, cursos d?ensenyament del valencià i altres activitats, excloent les relacionades amb l?àmbit de l'ensenyament reglat.  
II. Sol·licitud  
1. Lloc de presentació de la instància:  
Les instàncies es dirigiran a la Direcció General de Política Lingüística de la Conselleria de Cultura, Educació i Ciència, s'hauran d'ajustar als models que figuren en l'annex II, i es presentaran amb la documentació complementària al registre general de la conselleria, en els centres d?informació de l'Oficina d?Informació, Iniciatives i Reclamacions de la Generalitat Valenciana o en els serveis territorials corresponents a Alacant, Castelló i València o per qualsevol dels mitjans establerts en l'article 66 de la Llei de procediment administratiu.  
2. Termini de presentació de la instància:  
2.1. El termini de presentació d?instàncies finalitzarà el 15 d'abril de 1992.  
2.2. La Direcció General de Política Lingüística revisarà les sol·licituds per tal que totes les dades exigides en la convocatòria figuren a l'expedient. Si la sol·licitud estigués incompleta, la Direcció General de Política Lingüística comunicarà a l'entitat sol·licitant les deficiències perquè en un termini de 10 dies siguen reparades amb l'advertiment que si no ho fan s?arxivarà l'expedient sense més tràmit.  
III. Documentació complementària  
Amb caràcter general, les sol·licituds hauran d'anar acompanyades de l'explicació detallada del projecte i del pressupost de l'activitat per a la qual es demana la subvenció i, si de cas, la comunicació de l'obtenció d?ajudes per la mateixa finalitat, procedent de qualsevol ens públic. Especialment s'hi hauran d'assenyalar les dades següents:  
1. Ajuntaments i mancomunitats de municipis  
1.1. Retolacions i senyalitzacions. Caldrà aportar la relació de les llegendes que es volen escriure en valencià perquè la Direcció General de Política Lingüística faça la correcció lingüística, si cal, o bé li done el vist-i-plau. Posteriorment es trametrà als interessats perquè prenguen en consideració l?informe.  
1.2. Cursos per a funcionaris, treballadors de l'administració i població adulta no escolaritzada. S'hi haurà de fer constar la titulació requerida als professors mitjançant una fotocòpia compulsada, el calendari de realització del curs i el nivell que es vol impartir.  
1.3. Campanya municipal de sensibilització i promoció de l?ús del valencià. Cal especificar l?objectiu, la temporalització i els elements materials, personals i pressupostaris que s'utilitzaran en la campanya.  
1.4. Creació d'oficines municipals de promoció de l?ús del valencià. A més de la informació que figura en el model de sol·licitud, caldrà:  
1.4.1. Certificat de l'acord municipal de l?òrgan corresponent pel qual aprova la creació de l?oficina de promoció de l?ús del valencià i la sol·licitud de subvenció.  
1.4.2. Certificat de l'ajuntament o entitat so-fe-licitant de que hi ha consignació pressupostària per a la promoció de l'ús del valencià.  
2. Comerços i indústries  
S?haurà d?aportar la relació de les llegendes que figuraran en els rètols, cartells i etiquetes per als quals es demana la subvenció. La Direcció General de Política Lingüística farà la correcció lingüística, si cal, i ho comunicarà a l'entitat sol·licitant perquè prenga en consideració - l?informe.  
3. Associacions cíviques sense finalitat lucrativa  
3.1. S'hi hauran d?explicitar les activitats de promoció de l?ús del valencià programades segons el tipus d'associació: culturals, esportives, musicals, de veïns, etc.  
3.2. En la sol·licitud de cursos per als membres de les associacions o per a la població adulta en general, s?haurà d'aportar:  
3.2.1. La quantitat d'alumnes pre-inscrits en cada curs i nivell.  
3.2.2. El calendari de realització dels cursos.  
3.2.3. Fotocòpia compulsada de la titulació del professorat del curs.  
3.2.4. Si l'associació no té Codi d'Identificació Fiscal (CIF) caldrà l'acreditació amb poders bastants de la persona que sol·licita la subvenció en representació de l'associació.  
IV. Resolució de sol·licituds  
1. Les sol·licituds seran estudiades per una comissió tècnica que presidirà el Director General de Política Lingüística, de la qual formaran part el Cap de l'Area de Coordinació Lingüística, el cap de Servei de Promoció Social i Cultural del Valencià i el Cap de la Secció de Dinamització Lingüística. Cas de produir-se alguna vacant o absència dels membres de la comissió, el Director General de Política Lingüística designarà els suplents corresponents.  
2. El Director General de Política Lingüística, atenent les sol·licituds presentades, i vist l?informe de la comissió tècnica farà, la proposta al Conseller de Cultura, Educació i Ciència el qual resoldrà la seua concessió i la quantitat de la subvenció, la qual no superarà el cost de l'activitat desenvolupada pel beneficiari.  
V. Formalització del projecte d?oficina de promoció de l?ús del valencià.  
D?acord amb la resolució de la Conselleria de Cultura, Educació i Ciència de concessió de subvencions, per a la creació d'oficines de promoció de l?ús del valencià, l'ajuntament o mancomunitat remetrà a la Direcció General de Política Lingüística la concreció del projecte de l?oficina de promoció de l'ús del valencià explicitant les activitats a dur a terme, el pressupost global i les aportacions de les parts.  
VI. Obligacions  
1. Obligacions dels beneficiaris en general  
1.1. Realitzar l'activitat que fonamenta la concessió de la subvenció.  
1.2. La submissió a les actuacions de control financer que corresponen a la Intervenció General, en relació amb les subvencions i ajudes concedides.  
1.3. Coordinar amb la Direcció General de Política Lingüística les actuacions de promoció de l?ús del valencià que caldrà que s'ajusten a les orientacions i directrius emanades de la Conselleria de Cultura, Educació i Ciència, la qual podrà supervisar-les en qualsevol moment.  
1.4. Per a la coordinació dels cursos d'ensenyament del valencià, a la qual s'han d'atendre els que hagen estat subvencionats, la Direcció General de Política Lingüística convocarà reunions de treball amb els professors encarregats de fer les classes.  
1.5. Els beneficiaris estaran obligats a la devolució de les subvencions rebudes, si es comprova una modificació substancial dels objectius pels quals es concedeix la subvenció, o si no s'ajusten als criteris de la Direcció General de Política Lingüística.  
2. Obligacions respecte a les oficines de promoció de l?ús del valencià.  
2.1. Obligacions del beneficiaris  
2.1.1. Fer-se càrrec: de la contractació del personal d'acord amb els criteris tècnico-lingüístics de la Conselleria de Cultura, Educació i Ciència.  
Aquesta contractació serà exclusiva per part de l'entitat local per la qual cosa la Conselleria de Cultura, Educació i Ciència no mantindrà cap tipus de vinculació laboral amb el personal contractat.  
2.1.2. Participar en l?organització i finançament de les activitats assenyalades en el projecte.  
2.1.3. Fer-se càrrec de les despeses d?infrastructura de manteniment, de material fungible i inventariable necessaris.  
2.1.4. Coordinar amb la Conselleria de Cultura, Educació i Ciència el funcionament de l?oficina ajustant-se a les orientacions i directrius de la Direcció General de Política Lingüística.  
2.2. Obligacions de la Conselleria  
2.2.1. Aportar, per a 1992, la quantia que resolga el Conseller en concepte d'ajuda per al funcionament de l?oficina de promoció de l?ús del Valencià.  
2.2.2. Prestar, a través de la Direcció General de Política Lingüística, suport tècnic per al bon funcionament de l?oficina de promoció de l?ús del valencià, així com per al desenvolupament de les activitats anuals programades.  
2.2.3. La Direcció General de Política Lingüística coordinarà, i podrà supervisar en qualsevol moment, les accions de promoció de l?ús del valencià perquè s'ajusten a les orientacions i directrius emanades de la Conselleria de Cultura, Educació i Ciència, I convocarà reunions de treball amb els responsables de les oficines de promoció de l?ús del Valencià.  
VII. Forma de pagament  
Ajuntaments i mancomunitats de municipis.  
1.1. Si la subvenció és superior a tres-centes mil (300.000) pessetes, el pagament es realitzarà en tres fases:  
- El 60% de l'ajuda concedida es lliurarà immediatament una vegada realitzada la concessió.  
- El 25% es pagarà després de l'aportació i la comprovació de la documentació justificativa del 60% lliurat anteriorment.  
- El 15% restant es pagarà quan la corporació local justifique que ha acomplert el programa objecte de subvenció.  
1.2. Si la subvenció és de tres-centes (300.000) pessetes o menys el pagament es realitzarà quan la corporació local justifique que ha acomplert el programa objecte de subvenció.  
2. Comerços, indústries i associacions sense finalitat lucrativa.  
La subvenció concedida es lliurarà en presentar els documents justificatius de l'activitat per a la qual s'ha concedit la subvenció.  
VIII. Justificació de la subvenció  
1. Ajuntaments i mancomunitats de municipis  
1.1. Si la subvenció és superior a 300.000 pessetes, per a poder rebre el 25% de la segona fase del pagament, s?haurà d?aportar certificació d'haver realitzat despeses per un import igual o superior a la quantitat rebuda en la primera fase (60%).  
1.2. Així mateix, per tal de poder rebre la tercera fase del pagament (15% restant) o la totalitat de subvenció si aquesta és de 300.000 pessetes o menys, s?haurà de presentar certificació de l'acompliment del programa objecte de subvenció i la documentació següent:  
1.2.1. Fotografies-tipus dels indicadors de carrers, de les senyalitzacions interiors, urbanes o del terme municipal i la relació de les llegendes utilitzades en la retolació.  
1.2.2. Per als cursos d'ensenyament del valencià, caldrà aportar la relació d?alumnes i la memòria del curs.  
1.2.3. Per a les oficines de promoció de l'ús del valencià: memòria descriptiva de les activitats realitzades.  
1.3. En qualsevol cas aquesta documentació s?haurà de presentar abans del 30 de novembre de 1992. Si la justificació no es presenta en aquest termini s'entén es renúncia a l'ajuda.  
2. Comerços i indústries:  
Abans del 30 de novembre de 1992 s'hauran de presentar els documents que a continuació s'indiquen:  
2.1. Si la subvenció es inferior a 50.000 pessetes.  
2.1.1. Fotocòpia de les factures (amb totes les dades exigides per la legislació fiscal vigent) i declaració on conste que el beneficiari en conserva l?original.  
2.1.2. Fotografia del rètol instal·lat i/o mostra de l'etiquetatge en valencià.  
2.2. Si la subvenció es superior a 50.000 pessetes.  
2.2.1. Fotocòpia de les factures del treball subvencionat amb totes les dades exigides per la legislació vigent i declaració on conste que el beneficiari en conserva l?original.  
2.2.2. Fotografia del rètol instal·lat i/o mostra de l'etiquetatge en valencià.  
2.2.3. Fotocòpia acreditativa d?estar donat d'alta de l?Impost d?Activitats Econòmiques (IAE)  
2.2.4. Les últimes liquidacions o els documents d?ingrés de l?Impost sobre la Renda de les Persones Físiques, de l?Impost sobre Societats i dels pagaments a compte o fraccionats de l?Impost sobre el Valor Afegit (IVA). En cas d?estar sotmès al recàrrec d?equivalència caldrà aportar certificat expedit per la delegació d?hisenda.  
2.2.5. Haver presentat la relació anual d?ingressos i pagaments, referits a l?any 1991, a la qual es refereix el Reial Decret 2529/1986, de 5 de desembre, respecte a operacions, amb tercers, superiors a 500.000 pessetes.  
2.2.6. Certificat de la tresoreria territorial de la Seguretat Social d'estar donat d'alta i al corrent en el pagament de les quotes de la seguretat social.  
3. Associacions sense finalitat lucrativa:  
Abans del 30 de novembre de 1992 s'hauran de presentar els documents següents:  
3.1. Fotocòpia de les factures (amb totes les dades exigides per la legislació fiscal Vigent) dels treballs o activitats realitzades i la certificació on conste que l'associació en conserva l?original.  
3.2. Cursos d?ensenyament del valencià:  
- Fotocòpia de la titulació requerida al professor i nombre d?alumnes que hi han assistit.  
- Declaració del professor de la quantitat rebuda de l?associació en concepte de realització del curs.  
- Certificació del secretari de l'associació en què conste la quantitat abonada al professor per fer les classes.  
Veure annex


Còpia Permalink ELI